Мітрапаліт Іларыён Алфееў.Тым ня менш, прадстаўнік Маскоўскага Патрыярхату мітрапаліт Іларыён Алфееў лічыць, што ў разуменьні прымату і саборнасьці “паміж каталікамі і праваслаўнымі існуе шмат рознагалосьсяў”. Пра гэта ён заявіў у інтэрв’ю “Интерфакс-Религия” на пачатку працы ў Амане Зьмешанай камісіі па тэалагічным дыялогу паміж Каталіцкай і Праваслаўнымі Цэрквамі. Ён адзначыў, што ў Рымска-Каталіцкай і ў Праваслаўнай Цэрквах склаліся адрозныя эклезіялагічныя мадэлі, і таму “мэта камісіі — выявіць адрозьненьні паміж двума мадэлямі, а таксама паказаць, што паміж імі агульнага”. Расейскі праваслаўны ярарх нагадаў, што ў працэсе падрыхтоўкі да пасяджэньня ў Амане зьмешанай каталіцка-праваслаўнай багаслоўскай камісіі Расейскай Праваслаўнай Царквой была распрацавана афіцыйная пазіцыя па пытаньні аб першынстве у Паўсюднай Царкве. Адпаведны дакумент быў прыняты на пасяджэньні Сьвятога Сіноду РПЦ МП 25 сьнежня 2013 году. Гэты дакумент выкладае традыцыйны для праваслаўя пункт гледжаньня па гэтым пытаньні.